Yleisesti ottaen grillit voidaan luokitella kolmeen luokkaa eli hiili-, kaasu- ja sähkögrillit. Lisäksi olemassa on vielä hiiligrillin erikoismuoto kamado.
Kaaugrillit ovat erittäin suosittuja ja toimivat nimensä mukaisesti kaasulla. Ne ovat nopeita ja helppokäyttöisiä. Ne sopivasti helposti niin kaupunki käyttöön kuin mökille, sillä et tarvitse sähköä. Käteviä niin pienelle kuin suurelle kotitaloudelle ja niissä on monesti vielä sivukeitinkin tuomassa monipuolisuutta ja helppoutta kokkailuun.
Hiiligrillit ovat suosiossa niiden hyvän hinnan sekä ruokaan tulevan savun aromin takia. Näiden lämmitys ja esivalmistelut ovat työläämpiä kuin muiden grillien, mutta kun saat grillin lämpimäksi voit jatkaa sillä grillausta pitkäänkin! Käteviä kuljettaa ja sopivat hyvin reissuun sekä mökeille.
Sähkögrillit ovat erityisesti kaupunkilaisten suosiossa. Yleensä nämä ovat suhteellisen pieniä ja helposti liikuteltavia. Lisäksi ne sopivat erityisen hyvin parvekkeelle tai terassille helppoon ja siistiin grillaamiseen. Nopea ja helppokäyttöinen eikä savuta.
Kamado on keraamisesti vuorattu hiiligrilli, jonka avulla voit perinteisen grillaamisen lisäksi paistaa, savustaa tai jopa leipoa! Kamado vaatii hieman enemmän opettelua ja aikaa, mutta jos haluat panostaa enemmän grillaamiseen monipuolisesti, on kamado oiva valinta. Kamado on myös ekologinen valinta, sillä se pitää hyvin lämpöä ja kuluttaa vain vähän hiiltä. Loistava ympärivuotiseen käyttöön!